जोसेफसन प्रभाव की खोज पर 1973 का भौतिक शास्त्र का नोबल पुरस्कार विजेता बी.डी़ जोसेफसन (Brian D. Josephson) का मानना है कि धर्म व विज्ञान को अलग मानने वाले दोनो क्षेत्रों के व्याख्याकारों के मध्य खाई बहुत गहरी रहती है। वे एक दूसरे की बात सुनने का प्रयास ही नहीं करते हैं। एक पक्ष हठ पूर्वक अपनी बात दूसरे पक्ष से मनवाने का प्रयास करता रहता हैं। विज्ञान के समर्थक यह मानते हैं कि हर बात को विज्ञान के नियमों के द्वारा समझाया जा सकता है। धर्म के व्याख्याकार हर घटना की धार्मिक व्याख्या करने को तत्पर रहते है।